**PRILOGA 4**

Na podlagi sedmega in osmega odstavka 256.b člena, šestega odstavka 257.a člena in petega odstavka 258.b člena Zakona o davčnem postopku (Uradni list RS, št. [13/11](http://www.uradni-list.si/1/objava.jsp?sop=2011-01-0553) – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), 22/14 – odl. US, [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), [69/17](http://www.uradni-list.si/1/objava.jsp?sop=2017-01-3269) in [13/18](http://www.uradni-list.si/1/objava.jsp?sop=2018-01-0544) – ZJF-H) izdaja minister za finance

**Pravilnik o postopku skupnega dogovarjanja v skladu z mednarodno pogodbo**

1. **člen**

Ta pravilnik podrobneje ureja izvajanje postopka skupnega dogovarjanja.

1. **člen**

**(sestavine zahteve za začetek postopka skupnega dogovarjanja**)

(1) Davčni zavezanec vloži pri davčnem organu pisno zahtevo za začetek postopka skupnega dogovarjanja s pristojnim organom druge države (v nadaljevanjem besedilu: zahteva), ki mora vsebovati podatke, ki jih določa peti odstavek 256.b člena ZDavP-2.

(2) Identifikacijski podatki davčnega zavezanca in drugih relevantnih oseb vsebujejo ime, naslov, davčno številko in druge podatke, potrebne za identifikacijo osebe, za katero se uporabljajo določbe posamezne mednarodne pogodbe o izogibanju dvojnega obdavčevanja, ki je vložila zahtevek pri pristojnem organu, ter morebitnih drugih relevantnih oseb.

(3) Davčni zavezanec mora v zahtevi izkazati dejstva, dokaze in okoliščine, odločilne za presojo o vprašanju obdavčitve, ki vključujejo podrobnosti o:

* strukturi transakcije,
* razmerjih med osebo, ki je vložila zahtevek pri pristojnem organu in drugimi strankami relevantnih transakcij;
* naravi in datumu dejanj, zaradi katerih je nastalo vprašanje spora (če je relevantno pa tudi podrobnosti o istem dohodku, prejetem v drugi državi, in o vključitvi takšnega dohodka v obdavčljivi dohodek v drugi državi ter o davku, ki je bil ali bo obračunan v zvezi s takšnimi dohodki v drugi državi) ter s tem povezanih zneskih v valutah relevantnih držav (vključno s kopijami morebitnih spremnih dokumentov).

(4) Pri navedbi predpisov in mednarodne pogodbe, ki se uporablja oziroma je pomembna v konkretnem primeru, ki se razlaga in uporablja v povezavi z vprašanjem obdavčitve je treba, če se uporablja več kot ena mednarodna pogodba, navesti katera mednarodna pogodba se razlaga v povezavi z vprašanjem obdavčitve,

(5) Seznanitev pristojnega organa o obračunu ali odločbi, s katero je bil obračunan ali odmerjen davek, obsega podrobnosti o obračunu ali odločbi, ki se nanaša na vprašanje obdavčitve in priloži kopijo obračuna ali odločbe o odmeri davka v obliki končnega uradnega obvestila o odmeri davka, poročila davčnega inšpekcijskega nadzora ali drugega enakovrednega dokumenta, ki sproža vprašanje obdavčitve, in kopije kakršnih koli drugih relevantnih dokumentov, ko jih je izdal davčni organ v zvezi z vprašanjem obdavčitve.

(6) Seznanitev pristojnega organa o vloženih pravnih sredstvih in o izdanih upravnih odločbah in sodb obsega podrobnosti o morebitnih upravnih in sodnih postopkih, ki jih je davčni zavezanec začel v zvezi z relevantnimi transakcijami oziroma vprašanju obdavčitve, podrobnosti o upravnih ali sodnih odločbah, ki se nanašajo na vprašanje obdavčitve, in kopije končne odločbe o odmeri davka v obliki končnega uradnega obvestila o odmeri davka, poročila davčnega inšpekcijskega nadzora ali drugega enakovrednega dokumenta, ki sproža vprašanje obdavčitve, in kopije kakršnih koli drugih relevantnih dokumentov, ko so jih davčni organi izdali v zvezi z vprašanjem obdavčitve.«.

1. **člen**

 **(vrsta informacij in način pošiljanja informacij med ministrstvom)**

Ministrstvo za finance in Finančna uprava Republike Slovenije si pošiljata informacije za namene vodenja postopka po IV. poglavju 1. podpoglavju, ki ureja izvajanje mednarodnih pogodb, ki se nanašajo na:

* podatke, ki so pomembne za preizkus, ali je zahtevo vložila upravičena oseba, ali je zahteva pravočasna, popolna, dovoljena in ali se zahteva nanaša na obdavčitev po mednarodni pogodbi,
* umik zahteve,
* prekinitev davčnega in sodnega postopka,
* uveljavitev skupnega dogovora in
* objavo mnenja svetovalne komisije ali komisije za alternativno reševanje sporov.

Informacije se pošiljajo v elektronski obliki.

**4. člen**

**(način imenovanja ugledne neodvisne osebe)**

(1) Ministrstvo za finance (v nadaljnjem besedilu: ministrstvo) z javnim pozivom povabi zainteresirane osebe, da pri ministrstvu vložijo vlogo za imenovanje za ugledno neodvisno osebo.

(2) Po objavi javnega poziva oseba, ki želi biti imenovana (v nadaljnjem besedilu: kandidat), vloži vlogo pri ministrstvu, z navedbo osebnih podatkov. Javni poziv se objavi v Uradnem listu Republike Slovenije in na spletni strani ministrstva.

(3) Kandidat mora vlogi iz prejšnjega odstavka priložiti dokazila, s katerimi izkazuje izpolnjevanje zakonskih pogojev. Razkriti mora tudi vse svoje interese, razmerja in druge zadeve, ki bi lahko vplivali na njeno neodvisnost ali nepristranskost ali ki bi lahko utemeljeno vzbujali vtis pristranskosti v postopkih.

(4) Če je kandidat izobrazbo pridobil v tujini, mora k vlogi priložiti tujo listino o izobraževanju in mnenje o izobraževanju po zakonu, ki ureja vrednotenje in priznavanje izobraževanja, ali odločbo o nostrifikaciji.

(5) Kot dokazilo o delovnih izkušnjah se šteje potrdilo ali izjava z natančno navedbo področja in trajanja poklicnih izkušenj in zaposlitve kandidata.

(6) Potrdilo o znanju angleškega jezika mora izkazovati znanje po Lestvici Skupnega evropskega jezikovnega okvira raven B 2.

(7) Ugledno neodvisno osebo imenuje minister, pristojen za finance, z odločbo, zoper katero ni pritožbe. Imenuje jo za nedoločen čas.

**5. člen**

**(način razrešitve ugledne neodvisne osebe)**

(1) Ministrstvo pošlje ugledni neodvisni osebi, zoper katerega je zaradi okoliščin iz sedmega in osmega odstavka 257.a člena Zakona o davčnem postopku začelo postopek razrešitve, obvestilo o začetku postopka z obrazložitvijo razlogov o razrešitvi.

(2) Rok za odgovor, ki ne sme biti krajši od osmih in ne daljši od 30 dni, teče od dneva, ko je ugledni neodvisni osebi vročeno obvestilo o začetku postopka razrešitve.

(3) Ugledno neodvisno osebo razreši minister, pristojen za finance, z odločbo, zoper katero ni pritožbe.

(4) Ugledna oseba je razrešena z dnem vročitve odločbe o razrešitvi.

(5) Tretji in četrti odstavek tega člena velja tudi, če neodvisna oseba sama zahteva razrešitev.

**6. člen**

**(upravljanje podatkov za vzpostavitev in vodenje seznama uglednih neodvisnih oseb)**

(1) Evropska komisija na podlagi podatkov pristojnega organa vzpostavi in vodi seznam uglednih neodvisnih oseb, ki so jih imenovali pristojni organi držav članic Evropske unije.

(2) Ministrstvo v evidenci vzpostavi in posodablja podatke za vzpostavitev in vodenje seznama uglednih neodvisnih oseb. Evidenca vsebuje podatke o:

* osebnem imenu in prebivališču imenovane in razrešene ugledne neodvisne osebe,
* državljanstvu,
* znanstvenem in strokovnem nazivu,
* izobrazbi in znanju angleškega jezika,
* datumu imenovanja in
* datumu razrešitve.

(3) Če Evropska komisija obvesti pristojni organ, da pristojni organ druge države ugovarja, da bi bila ugledna neodvisna oseba, ki jo je imenoval pristojni organ, na seznamu, pristojni organ v šestih mesecih od prejema obvestila o tem odloči

(4) Pristojni organ podatke o imenovanju ali razrešitvi uglednih neodvisnih oseb sporoči Evropski komisiji. Hkrati sporoči, katera izmed teh oseb je lahko imenovana za predsednika svetovalne komisije.

**7. člen**

**(višina stroškov skupnega dogovarjanja)**

(1) Pristojni organ sproti evidentira dejanske stroške, ki mu nastanejo med ali zaradi posameznega postopka skupnega dogovarjanja ter dejanske stroške svetovalne komisije ali komisije za alternativno reševanje sporov.

(2) Pri evidentiranju stroškov ugledne neodvisne osebe pristojni organ upošteva:

* dejanske stroške, ki jih je ugledna neodvisna oseba imela zaradi sodelovanja v postopku skupnega dogovarjanja (kot npr. prevozni stroški ali kilometrina, povračilo stroškov prenočitve, dnevnica, kot je določena po predpisih, ki urejajo službena potovanja javnih uslužbencev po Sloveniji ali v tujino in
* nadomestilo za sodelovanje v postopku skupnega dogovarjanja, ki ne sme biti višje od 1000 eur za vsak dan seje svetovalne komisije ali komisije za alternativno reševanje sporov.

(3) Ugledna neodvisna oseba mora za povrnitev stroškov iz prve alineje prejšnjega odstavka pristojnemu organu predložiti ustrezna dokazila v 30. dneh po zaključku postopka skupnega dogovarjanja. Če ugledna neodvisna oseba ne predloži ustreznih dokazil, ji za kritje dejanskih stroškov sodelovanja v postopku skupnega dogovarjanja pripada dnevnica kot je določena po predpisih, ki urejajo službena potovanja javnih uslužbencev po Sloveniji ali v tujino in sicer dve dnevnici za vsak dan seje svetovalne komisije ali komisije za alternativno reševanje sporov.

(4) Stroški, evidentirani v skladu s tem členom, so podlaga za dogovor med pristojnima organoma o delitvi stroškov iz prvega odstavka 258.b člena ZDavP-2, dogovor za kritje stroškov ugledne neodvisne osebe, sklenjen med pristojnim organom in ugledno neodvisno osebo, ter za izdajo odločbe iz četrtega odstavka 258.b člena ZDavP-2.

**8. člen**

**(prenos pristojnosti)**

(1) V skladu s prvim odstavkom 265. členom ZDavP-2 minister, pristojen za finance, pooblašča GFU FURS, da:

* izmenjuje podatke po mednarodnih pogodbah o izogibanju dvojnega obdavčevanja in mednarodnih pogodbah o izmenjavi informacij za davčne namene,
* opravlja naloge v okviru nudenja pomoči pri pobiranju davkov po mednarodnih pogodbah o izogibanju dvojnega obdavčevanja in
* opravlja naloge v okviru nudenja pomoči pri davčnih zadevah po Konvenciji o medsebojni upravni pomoči pri davčnih zadevah in Protokola o spremembi Konvencije o medsebojni upravni pomoči pri davčnih zadevah (Uradni list RS – Mednarodne pogodbe, št. 22/10).

(2) V skladu z drugim odstavkom 265. člena ZDavP-2 minister, pristojen za finance, pooblašča GFU FURS za opravljanje nalog v zvezi s postopki skupnega dogovora, ki se vodijo zaradi sklenitve dvostranskih ali večstranskih APA sporazumov, s pristojnimi organi drugih držav po mednarodnih pogodbah o izogibanju dvojnega obdavčevanja, ki obvezujejo Republiko Slovenijo in tako dogovarjanje omogočajo.«.

**9. člen**

V Pravilniku o izvajanju Zakona o davčnem postopku (Uradni list RS, št. [141/06](http://www.uradni-list.si/1/objava.jsp?sop=2006-01-6164), [46/07](http://www.uradni-list.si/1/objava.jsp?sop=2007-01-2513), [102/07](http://www.uradni-list.si/1/objava.jsp?sop=2007-01-5128), [28/09](http://www.uradni-list.si/1/objava.jsp?sop=2009-01-1193), [101/11](http://www.uradni-list.si/1/objava.jsp?sop=2011-01-4337), [24/12](http://www.uradni-list.si/1/objava.jsp?sop=2012-01-0925), [32/12](http://www.uradni-list.si/1/objava.jsp?sop=2012-01-1402) – ZDavP-2E, [19/13](http://www.uradni-list.si/1/objava.jsp?sop=2013-01-0659), [45/14](http://www.uradni-list.si/1/objava.jsp?sop=2014-01-1838), [97/14](http://www.uradni-list.si/1/objava.jsp?sop=2014-01-4077), [39/15](http://www.uradni-list.si/1/objava.jsp?sop=2015-01-1618), [40/16](http://www.uradni-list.si/1/objava.jsp?sop=2016-01-1765), [85/16](http://www.uradni-list.si/1/objava.jsp?sop=2016-01-3704), [30/17](http://www.uradni-list.si/1/objava.jsp?sop=2017-01-1605) in [37/18](http://www.uradni-list.si/1/objava.jsp?sop=2018-01-1843)) se črta naslov poglavja IV. »Pristojni organ za izmenjavo podatkov v skladu z mednarodnimi pogodbami o izogibu dvojnega obdavčevanja« in 86. člen.

**10. člen**

Ta pravilnik začne veljati petnajsti dan po objavi v Uradnem listu Republike Slovenije.

Št. IPP

Ljubljana, dne

EVA

 dr. Andrej Bertoncelj l.r.

 Minister za finance

Na podlagi 14., 17., 36., 37., 51., 57., 61., 79., 101., 102., 124., 138., 152., 207., 266., 297. in 358. člena Zakona o davčnem postopku (Uradni list RS, št. [13/11](http://www.uradni-list.si/1/objava.jsp?sop=2011-01-0553) – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), 22/14 – odl. US, [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H in ... /19) izdaja minister za finance

**P R A V I L N I K**

**o dopolnitvah Pravilnika o izvajanju Zakona o davčnem postopku**

1. **člen**

V Pravilniku o izvajanju Zakona o davčnem postopku (Uradni list RS, št. [141/06](http://www.uradni-list.si/1/objava.jsp?sop=2006-01-6164), [46/07](http://www.uradni-list.si/1/objava.jsp?sop=2007-01-2513), [102/07](http://www.uradni-list.si/1/objava.jsp?sop=2007-01-5128), [28/09](http://www.uradni-list.si/1/objava.jsp?sop=2009-01-1193), [101/11](http://www.uradni-list.si/1/objava.jsp?sop=2011-01-4337), [24/12](http://www.uradni-list.si/1/objava.jsp?sop=2012-01-0925), [32/12](http://www.uradni-list.si/1/objava.jsp?sop=2012-01-1402) – ZDavP-2E, [19/13](http://www.uradni-list.si/1/objava.jsp?sop=2013-01-0659), [45/14](http://www.uradni-list.si/1/objava.jsp?sop=2014-01-1838), [97/14](http://www.uradni-list.si/1/objava.jsp?sop=2014-01-4077), [39/15](http://www.uradni-list.si/1/objava.jsp?sop=2015-01-1618), [40/16](http://www.uradni-list.si/1/objava.jsp?sop=2016-01-1765), [85/16](http://www.uradni-list.si/1/objava.jsp?sop=2016-01-3704), [30/17](http://www.uradni-list.si/1/objava.jsp?sop=2017-01-1605) in [37/18](http://www.uradni-list.si/1/objava.jsp?sop=2018-01-1843)) se naslov petega dela spremeni tako, da se glasi:

»PREDLOŽITEV OBRAČUNA DAVKA NA PODLAGI SAMOPRIJAVE, ODLOČITVE SODIŠČA OZIROMA SKLENJENE IZVENSODNE PORAVNAVE IN V POSTOPKU DAVČNEGA INŠPEKCIJSKEGA NADZORA«

1. **člen**

26. člen se spremeni tako, da se glasi:

»(1) Davčni zavezanec prikaže premalo obračunane davke in pripadajoče obresti v zvezi s predložitvijo davčnega obračuna na podlagi samoprijave, odločitve sodišča oziroma sklenjene izvensodne poravnave ali predložitvijo davčnega obračuna v postopku davčnega inšpekcijskega nadzora, ki vsebujeta podatke o:

* davčnem zavezancu (potrebne za identifikacijo vložnika),
* vrsti obračuna,
* vrsti obveznosti,
* številki inšpekcijske zadeve, če se predlaga obračun v postopku davčnega inšpekcijskega nadzora,
* obdobju, višini davka in roku za plačilo premalo obračunanega oziroma neobračunanega davka,
* znesku obresti od poteka roka za plačilo do plačila davka na podlagi samoprijave, odločitve sodišča oziroma sklenjene izvensodne poravnave ali v postopku davčnega inšpekcijskega nadzora,
* datum plačila davka in obresti,
* kraju in datumu predložitve obračuna davka na podlagi samoprijave, odločitve sodišča oziroma sklenjene izvensodne poravnave ali v postopku davčnega inšpekcijskega nadzora.

(2) Obrazca za predložitev podatkov iz prejšnjega odstavka »Podatki v zvezi s predložitvijo obračuna na podlagi samoprijave, odločitve sodišča oziroma sklenjene izvensodne poravnave oziroma v postopku DIN« oziroma »Obračun DDV in DFS v postopku DIN« sta objavljena na spletni strani finančne uprave.«.

1. **člen**

Ta pravilnik začne veljati naslednji dan po objavi v Uradnem listu Republike Slovenije.

Številka 007-766/2018

Ljubljana, dne ....... junija 2019

EVA 2018-1611-0073

 dr. Andrej Bertoncelj

 Minister za finance